מילואים (סדרת טלוויזיה)

מילואים היא סדרת טלוויזיה ישראלית, שנוצרה על ידי אורי ובני ברבש, ושודרה בערוץ 2 מטעם הזכיינית רשת בשנים 2005–2007.

הסדרה היא מעין סדרת המשך ליצירתם הטלוויזיונית הקודמת של האחים ברבש "טירונות". היא עוקבת אחר חוויותיהם הצבאיות של אנשי המילואים, וכן מעניקה פן נוסף במבט על חייהם האזרחיים של דמויות אלו, קשייהם, אהבותיהם, חברויותיהם. במהלך הסדרה, המתרחשת בעת האינתיפאדה השנייה, מגויס בצו 8 גדוד סיור במילואים של חטיבת הצנחנים הסדירה, לטובת תעסוקה מבצעית באיו"ש. אנשי הגדוד, ובראשם המג"ד אביתר, נדרשים לעזוב את שגרת יומם ולהפוך מאזרחים לחיילים. 

יוצרי הסדרה ניסו להעביר באמצעותה את המתרחש בלב-לִבה של החברה הישראלית בכלל, והמערכת הצבאית בפרט. הסדרה זכתה לשבחים ונחלה הצלחה. 

ב-11 ביולי 2006 שודר הפרק הראשון של העונה השנייה, אך למחרת השידור פרצה מלחמת לבנון השנייה, ועקב רגישות נושא הצבא בעת מלחמה, נדחה שידור המשך העונה לספטמבר 2006.

שיר הנושא של הסדרה נקרא "רוחות מלחמה" שכתב, הלחין וביצע רמי קלינשטיין. לשיר אף צולם קליפ בהשתתפות שחקני הסדרה.

שחקנים ודמויות 
אהוד (פאר אורון)
אביתר (יגאל נאור)
בצלאל (בצלאל קליין)
ג'רי (נתן רביץ)
מאיה (אסנת וישינסקי)
תמרה (מרינה שויף)
נחמן (יגאל עדיקא)
פיני (פיני שטיגליץ)
נדב (יונתן פז בוגנים)
חזי (איתן גלס)
בנצי (דרור קרן)
פיסטוק (אורי קלאוזנר)
דורון (שלומי קוריאט)
דריה (מאיה מרון)
בנדה (אלון נוימן)
אורלי (רותם זיסמן)

קישורים חיצוניים

הערות שוליים

סדרות טלוויזיה ישראליות שעלו לשידור בשנות ה-2000
רשת: תוכניות וסדרות
ערוץ 2: תוכניות וסדרות
סדרות דרמה ישראליות
מילואים בישראל
צה"ל בתוכניות טלוויזיה